MT
L 49/38
Il-Ġurnal Uffiċjali tal-Unjoni Ewropea
16.2.2023
DEĊIŻJONI TAL-KUMITAT KONĠUNT TAŻ-ŻEE Nru 17/2020 tas-7 ta’ Frar 2020 li temenda l-Anness IX (Servizzi Finanzjarji) tal-Ftehim dwar iż-ŻEE [2023/295]
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu, Billi: (1)
Ir-Regolament ta’ Implimentazzjoni tal-Kummissjoni (UE) 2019/439 tal-15 ta’ Frar 2019 li jemenda r-Regolament ta’ Implimentazzjoni (UE) 2016/2070 fir-rigward ta’ portafolli ta’ parametri referenzjarji, mudelli ta’ rappurtar u struzzjonijiet ta’ rappurtar li għandhom jiġu applikati fl-Unjoni għar-rappurtar imsemmi fl-Artikolu 78(2) tadDirettiva 2013/36/UE tal-Parlament Ewropew u tal-Kunsill (1) għandu jiġi inkorporat fil-Ftehim dwar iż-ŻEE.
(2)
Ir-Regolament ta’ Implimentazzjoni tal-Kummissjoni (UE) 2019/912 tat-28 ta’ Mejju 2019 li jemenda r-Regolament ta’ Implimentazzjoni (UE) Nru 650/2014 li jistabbilixxi l-istandards tekniċi implimentattivi fir-rigward tal-format, l-istruttura, il-lista tal-kontenut u d-data tal-pubblikazzjoni annwali tal-informazzjoni li għandha tiġi ddivulgata mill-awtoritajiet kompetenti f’konformità mad-Direttiva 2013/36/UE tal-Parlament Ewropew u tal-Kunsill (2) għandu jiġi inkorporat fil-Ftehim dwar iż-ŻEE.
(3)
Id-Deċiżjoni ta’ Implimentazzjoni tal-Kummissjoni (UE) 2019/536 tad-29 ta’ Marzu 2019 li temenda d-Deċiżjoni ta’ Implimentazzjoni 2014/908/UE fir-rigward tal-listi ta’ pajjiżi u territorji terzi li r-rekwiżiti superviżorji u regolatorji tagħhom jitqiesu bħala ekwivalenti għall-finijiet tat-trattament ta’ skoperturi f’konformità mar-Regolament (UE) Nru 575/2013 tal-Parlament Ewropew u tal-Kunsill (3) għandha tiġi inkorporata fil-Ftehim dwar iż-ŻEE.
(4)
Jenħtieġ għalhekk, li l-Anness IX tal-Ftehim dwar iż-ŻEE jiġi emendat skont dan,
ADOTTA DIN ID-DEĊIŻJONI:
Artikolu 1 L-Anness IX tal-Ftehim dwar iż-ŻEE għandu jiġi emendat kif ġej: 1.
L-inċiż li ġej jiżdied fil-punt 14at (id-Deċiżjoni ta’ Implimentazzjoni tal-Kummissjoni 2014/908/UE): “—
32019 D 0536: Id-Deċiżjoni ta’ Implimentazzjoni tal-Kummissjoni (UE) 2019/536 tad-29 ta’ Marzu 2019 (ĠU L 92, 1.4.2019, p. 3).”
2.
Dan li ġej jiżdied fil-punt 14j (ir-Regolament ta’ Implimentazzjoni tal-Kummissjoni (UE) Nru 650/2014): “, kif emendat minn: — 32019 R 0912: Ir-Regolament ta’ Implimentazzjoni tal-Kummissjoni (UE) Nru 2019/912 tat-28 ta’ Mejju 2019 (ĠU L 146, 5.6.2019, p. 3).” 3.
L-inċiż li ġej jiżdied fil-punt 14m (ir-Regolament ta’ Implimentazzjoni tal-Kummissjoni (UE) 2016/2070): “—
32019 R 0439: Ir-Regolament ta’ Implimentazzjoni tal-Kummissjoni (UE) Nru 2019/439 tal-15 ta’ Frar 2019 (ĠU L 90, 29.3.2019, p. 1).”
(1) ĠU L 90, 29.3.2019, p. 1.
(2) ĠU L 146, 5.6.2019, p. 3.
(3) ĠU L 92, 1.4.2019, p. 3.